Ons sal verseker ons webblad opdateer om seker te maak dat die korrekte inligting daarop verskyn. Kot 1 waar julle aanlyn geboek het, was die oorspronlike plaashuis, en die kamers is inderdaad baie klein, kleiner as die ander kothuise s'n. Die familie kothuise het ook almal koningin grootte beddens, terwyl die luukse kothuise koning grootte beddens het. Ons is jammer indien dit verwarrend op die webtuiste is. Ook is Kot 1 die enigste kothuis wat nie 'n jacuzzi bad in het nie, ons het dit 'n paar jaar gelede uitgehaal as gevolg van probleme wat ons daarmee gehad het. So dit was inderdaad misleidend aangesien die webtuiste duidelik sê dat alle kothuise en kamers jacuzzi baddens het. Ons is opreg jammer hieroor. Indien moontlik, gradeer ons graag gaste op na 'n groter huisie, maar daardie naweek was ons volgeboek as gevolg van die langnaweek.
Berluda was vir ons gesin 'n baie goeie ervaring. Die verblyf was ongelooflik luuks met die leerbanke en snoesige beddegoed. Ons het alles en nog meer gehad wat ons nodig kon hê en die uitleg, met die kinders aan hulle eie kant van die huis, het dit nog meer gemaklik gemaak. Die Plaastoer is 'n moet en is die prys dubbel en dwars werd. Die toergidse ken hulle storie. Sal aan almal aanbeveel.
Die verblyf was ongelooflik lekker en rustig. 'n Prentjiemooi plaas, en die omgewing is regtig mooi! (Glad nie omgegee om die 20 km uit die dorp te ry nie - kom dit nie eers agter nie). 10/10 vir die tuinmanne, julle tuin lyk baie mooi! Ons het heerlik uitgerus, baie dankie. Die ontbyt by julle groot kaggel was baie lekker en die gasvrou tydens ontbyt baie vriendelik en behulpsaam. Dankie weereens. Ons sal weer daar bly as ons in die omgewing is.
Regtig 'n pragtige plek om te bly. Skoon, vriendelik en professioneel. Sal definitief weer daar oorslaap.
Hi Ilze ! Baie dankie vir jou terugvoering - ons waardeer dit so baie! Ons is verheug dat dit 'n wonderlike ondervinding was, sal dit beslis deurgee aan die personeel en toergidse. Kom kuier gerus gou weer!
Ons was aangenaam verras toe ons hier oornag op pad Suid-Kaap toe. Ek was onder die indruk dit is net 'n kamer en badkamer maar jy het eintlik jou eie klein huisie met lieflike braaiplek. Alles is luuks en skoon en die staff is almal vriendelik. Ongelooflike lekker nagrus na die 1000 km met 'n smullekker ontbyt die volgende oggend. Jul sal ons beslis weer sien Berluda, hou so aan! Volgende keer kom ons langer om die toere ook by te woon.
Ons is so bly Berluda het jul verwagtinge oortref. Kom kuier gerus weer - winter is om die draai en ons maak 'n lekker vuur met ontbyt waarna daar baie toere is wat uitstekende waarde vir geld bied.
Baie dankie vir u positiewe terugvoer. Ons is baie trots daarop dat ons 'n 2018 top-dierevriendelike instansie toekenning gekry het. Kom kuier gerus weer!
Berluda is 'n pragtige plaas en die gesinshuise is baie netjies. Daar word voorsiening gemaak vir die koue wintersaande deur elektriese komberse en baie warm beddegoed. Vriendelike diens die volgende oggend met ontbyt. Ek sal egter aanbeveel dat hulle op die webtuiste waarsku dat die 'free' WiFi eintlik nie baie goed is nie. Daar word ook aangedui dat daar 'n TV is wat die basiese kanale opvang maar die TV het geen kanale opgevang nie en glad nie gewerk nie. Dit kon wees a.g.v die weersomstandighede dat die WiFi en TV glad nie gewerk het nie, maar dan moet hulle dit regstel of dan glad nie so op hul webtuiste adverteer nie. Verder was die ontbyt heerlike en was die diens goed.
Ons het lekker gebly en die kothuis was baie goed toegerus. Dit was netjies en ook baie gemaklik. Die braaipak wat ons by die restaurant gekoop het was rerig baie lekker met die slaaie wat saam verskaf is. Ons sal beslis weer hier bly in die toekoms en kan Berluda aanbeveel!
Dit is so lekker om dit te hoor. Kom kuier gerus weer, ons maak 'n lieflike kaggelvuur in die winter.
Alles vanaf die gasvryheid vandat ons daar aangekom het by ontvangs, tot die sjef, kelner, skoonmakers, was fantasties. Dit is 'n ongelooflike mooi plaas, en sal vir seker weer soontoe gaan.
Heerlike ruim kothuise met 'n pragtige uitsig! Komplimentêre toiletware is baie spesiaal en die spa-bad was 'n treffer met die kinders! Kan dit vir enige iemand aanbeveel!
Dit was baie lekker! Ek het egter nie daarvan gehou dat hulle my geskuif het na 'n ander cottage toe nie. Ek sou graag in die cottage wou bly wat ek bespreek het! Verder het ons baie lekker gekuier en gebly!